Live manual Debian Live

# Debian Live Manual

# Exemples

770

# 16. Exemples

771

En aquest capítol s'inclouen exemples de construccions per a casos d'ús específics amb sistemes en viu. Si s'és nou en la construcció d'imatges en viu pròpies, us suggerim mirar els tres tutorials en seqüència, ja que cada un ensenya noves tècniques que ajuden a utilitzar i entendre els exemples restants.

772

16.1 Ús dels exemples

773

per a utilitzar aquests exemples es necessita un sistema de construcció que compleixi les exigències enumerades a Requisits y que tingui live-build instal·lat com es descriu a Instal·lació de live-build.

774

Cal notar que, per a abreujar, en aquests exemples no s'especifica un mirall local per a utilitzar en la construcció. Es poden accelerar les descàrregues considerablement si s'utilitza un mirall local. Es pot especificar les opcions quan s'utilitza `lb config`, com es descriu a Miralls de distribució utilitzats en temps de construcció, o per a major comoditat, establir el valor predeterminat per al sistema de construcció en el fitxer `/etc/live/build.conf`. Només cal crear aquest fitxer i establir a les variables al mirall preferit. Tots els altres miralls que s'utilitzin en la construcció adoptaran valors per defecte segons aquests valors. Per exemple:

775

LB_MIRROR_BOOTSTRAP="http://mirror/debian/"
LB_MIRROR_CHROOT_SECURITY="http://mirror/debian-security/"
LB_MIRROR_CHROOT_BACKPORTS="http://mirror/debian-updates/"

776

16.2 Tutorial 1: Una imatge per defecte

777

Cas d'ús: Crear una primera imatge senzilla, aprenent els conceptes bàsics de live-build.

778

En aquest tutorial, anem a construir una imatge ISO híbrida per defecte que contingui només els paquets de base (no té Xorg) i altres paquets de suport de sistema en viu, com un primer exercici en l'ús de live-build.

779

No pot ser més senzill que això:

780

$ mkdir tutorial1 ; cd tutorial1 ; lb config

781

Examinar el contingut del directori `config/` si es vol. Es veurà emmagatzemada aquí una configuració en esquelet, a punt per a ser personalitzada o, en aquest cas, per a ser utilitzada immediatament per a construir una imatge per defecte.

782

Ara, com a superusuari, construir la imatge, guardant un log del que es construeix amb `tee`.

783

# lb build 2>&1 | tee build.log

784

Suposant que tot va bé, després d'una estona, el directori actual contindrà una `live-image-i386.hybrid.iso`. Aquesta imatge ISO híbrida es pot arrencar en una màquina virtual tal com s'explica a Provar una imatge ISO amb Qemu i Provar una imatge ISO amb VirtualBox, o bé copiada a un dispositiu USB com es descriu a Gravar una imatge ISO en un medi físic i Copiar una imatge ISO híbrida en un dispositiu USB, respectivament.

785

16.3 Tutorial 2: Una utilitat de navegador web

786

Cas d'ús: Crear una imatge d'una utilitat de navegador web, aprenent a aplicar personalitzacions.

787

En aquest tutorial, anem a crear una imatge adequada per al seu ús com a una utilitat de navegador web, que serveix com introducció a la personalització de les imatges de sistemes en viu.

788

$ mkdir tutorial2
$ cd tutorial2
$ lb config
$ echo "task-lxde-desktop iceweasel" >> config/package-lists/my.list.chroot

789

La nostra elecció de LXDE per a aquest exemple reflecteix el nostre desig d'oferir un entorn d'escriptori mínim, ja que l'objectiu de la imatge és l'únic ús que tenim al cap, el navegador web. Podríem anar encara més lluny i oferir una configuració per defecte per al navegador web a `config/includes.chroot/etc/iceweasel/profile/`, o paquets addicionals de suport per a la visualització de diversos tipus de contingut web, però deixem això com a un exercici per al lector.

790

Construir la imatge, de nou com a superusuari, guardant un log com al Tutorial 1:

791

# lb build 2>&1 | tee build.log

792

Un cop més, verificar que la imatge està bé i provar-la, com al Tutorial 1.

793

16.4 Tutorial 3: Una imatge personalitzada

794

Cas d'ús: Crear un projecte per a construir una imatge personalitzada, que contingui el programari favorit per a portar en una memòria USB allà on es vagi i que evolucionarà en revisions successives tal i com les necessitats i les preferències canvien.

795

Com la nostra imatge personalitzada canviarà durant un nombre de revisions i volem fer un seguiment d'aquests canvis, provar coses experimentals i possiblement revertir-les si les coses no surten bé, anem a mantenir la nostra configuració en el popular sistema de control de versions `git`. També utilitzarem les millors pràctiques de configuració automàtica mitjançant scripts `auto` com s'explica a Gestió d'una configuració.

796

16.4.1 Primera revisió

797

$ mkdir -p tutorial3/auto
$ cp /usr/share/doc/live-build/examples/auto/* tutorial3/auto/
$ cd tutorial3

798

Editar `auto/config` de la manera següent:

799

#!/bin/sh
lb config noauto \
--architectures i386 \
--linux-flavours 686-pae \
"${@}"

800

Executar `lb config` per a crear l'arbre de configuració, utilitzant el script `auto/config` que s'acaba de crear:

801

$ lb config

802

Ara, omplir la llista local de paquets:

803

$ echo "task-lxde-desktop iceweasel xchat" >> config/package-lists/my.list.chroot

804

En primer lloc, amb `--architectures i386` s'assegura que al nostre sistema de construcció `amd64` podem construir una versió de 32 bits adequada per al seu ús en la majoria de màquines. En segon lloc, fem servir `--linux-flavours 686-pae` perquè no creiem que utilitzarem aquesta imatge en sistemes molt més vells. En tercer lloc, hem triat la tasca metapaquet lxde per a donar-nos un escriptori mínim. I, finalment, hem afegit dos paquets inicials favorits: iceweasel i xchat.

805

Ara, construir la imatge:

806

# lb build

807

Tenir en compte que a diferència dels dos primers tutorials, ja no s'ha d'escriure `2>&1 | tee build.log` ja que ara s'inclou al script `auto/build`.

808

Quan s'ha provat la imatge (com al Tutorial 1) i s'està satisfet del seu funcionament, és el moment d'iniciar el repositòri `git`, afegint només els scripts auto que s'han creat, i llavors fer el primer lliurament:

809

$ git init
$ cp /usr/share/doc/live-build/examples/gitignore .gitignore
$ git add .
$ git commit -m "Initial import."

810

16.4.2 Segona revisió

811

En aquesta revisió, anem a netejar després de la primera construcció, afegir el paquet vlc a la nostra configuració, reconstruir, provar i fer el lliurament.

812

L'ordre `lb clean` netejarà tots els fitxers generats en la construcció anterior a excepció del cache, el que estalvia haver de tornar a descarregar els paquets. Això assegura que el `lb build` següent tornarà a executar totes les etapes per a regenerar els fitxers de la nostra nova configuració.

813

# lb clean

814

Ara afegim el paquet vlc al llistat de paquets local a `config/package-lists/my.list.chroot`:

815

$ echo vlc >> config/package-lists/my.list.chroot

816

Construir de nou:

817

# lb build

818

Provar, i quan s'estigui satisfet, fer el lliurament de la propera revisió:

819

$ git commit -a -m "Adding vlc media player."

820

Per descomptat, es possible fer canvis més complicats en la configuració, potser afegint fitxers en els subdirectoris de `config/`. Quan es fa un lliurament de les noves revisions, s'ha de tenir cura de no editar a mà o incloure en el lliurament els fitxers de nivell superior de `config` que contenen variables `LB_*`, ja que són productes de construcció també, i sempre són netejats per `lb clean` i tornats a crear per `lb config` a través dels seus respectius scripts `auto`.

821

Hem arribat al final de la nostra sèrie de tutorials. Molts més tipus de personalització són possibles, amb les poques característiques explorades en aquests senzills exemples, es poden crear una varietat gairebé infinita d'imatges diferents. Els exemples que queden d'aquesta secció tracten diferents casos d'ús extrets de les experiències recollides dels usuaris de sistemes en viu.

822

16.5 Un client per a un quiosc VNC

823

Cas d'ús: Crear una imatge amb live-build per a connectar-se directament a un servidor VNC al arrencar.

824

Fer un directori de treball i crear una configuració d'esquelet en el seu interior, desactivant els «recommends» per a fer un sistema mínim. I a continuació, crear dues llistes inicials de paquets: La primera generada per un script proporcionat per live-build anomenat `Packages` (veure Generar llistes de paquets), i la segona incloent-hi xorg, gdm3, metacity i xvnc4viewer.

825

$ mkdir vnc-kiosk-client
$ cd vnc-kiosk-client
$ lb config -a i386 -k 686-pae --apt-recommends false
$ echo '! Packages Priority standard' > config/package-lists/standard.list.chroot
$ echo "xorg gdm3 metacity xvnc4viewer" > config/package-lists/my.list.chroot

826

Com s'explica a Afinar APT per a estalviar espai pot ser que s'hagi de tornar a afegir alguns paquets recomanats per a fer que la imatge funcioni correctament.

827

Una manera fàcil d'enumerar els recommends és utilitzar apt-cache. Per exemple:

828

$ apt-cache depends live-config live-boot

829

En aquest exemple, ens vam assabentar que havíem de tornar a incloure diversos paquets recomanats per live-config i live-boot: `user-setup` perquè funcioni l'autologin i `sudo` com a programa essencial per a apagar el sistema. A més, podria ser útil afegir `live-tools` per a poder copiar la imatge en la memòria RAM i `eject` per a expulsar, finalment, el medi en viu. Per tant:

830

$ echo "live-tools user-setup sudo eject" > config/package-lists/recommends.list.chroot

831

Després, crear el directori `/etc/skel` a `config/includes.chroot` i posar un fitxer `.xsession` personalitzat per a l'usuari per defecte que posarà en marxa metacity i iniciarà xvncviewer, connectant al port `5901` d'un servidor ubicat a `192.168.1.2`:

832

$ mkdir -p config/includes.chroot/etc/skel
$ cat > config/includes.chroot/etc/skel/.xsession << EOF
#!/bin/sh
/usr/bin/metacity &
/usr/bin/xvncviewer 192.168.1.2:1
exit
EOF

833

Construir la imatge:

834

# lb build

835

Gaudir-ne.

836

16.6 Una imatge bàsica per a un dispositiu USB de 128MB

837

Cas d'ús: Crear una imatge per defecte amb alguns components eliminats per tal que càpiga en una clau USB de 128MB amb un petit espai de sobres per a utilitzar-lo com millor us sembli.

838

Al optimitzar una imatge per a adaptar-la a una mida determinada, cal comprendre la compensació que s'estan fent entre la mida i la funcionalitat. En aquest exemple, retallem tant només per a donar cabuda a material addicional dins d'una mida de 128MB, però sense fer res per a destruir la integritat dels paquets continguts, com la depuració de les dades de localització a través del paquet localepurge o altres optimitzacions "intrusives". De particular interès, utilitzem `--debootstrap-options` per a crear un sistema mínim des de zero.

839

$ lb config --apt-indices false --apt-recommends false --debootstrap-options "--variant=minbase" --firmware-chroot false --memtest none

840

Per a fer que la imatge funcioni correctament, hem de tornar a afegir, com a mínim, dos paquets recomanats, que es queden fora per l'opció `--apt-recommends false`. Veure Afinar APT per a estalviar espai

841

$ echo "user-setup sudo" > config/package-lists/recommends.list.chroot

842

Ara, crear la imatge de la forma habitual:

843

# lb build 2>&1 | tee build.log

844

En el sistema de l'autor en el moment d'escriure això, la configuració anterior produeix una imatge de 110MB. Això es compara favorablement amb la imatge de 192MB produïda per la configuració per defecte del Tutorial 1.

845

Deixar els índexs d'APT amb `--apt-indices false` permet estalviar una bona quantitat d'espai, el desavantatge és que es necessita fer `apt-get update` abans d'utilitzar apt en el sistema en viu. Deixar els paquets recomanats amb `--apt-recommends false` estalvia una mica d'espai addicional, a costa d'ometre alguns paquets que d'una altra manera es podria esperar que hi fossin. `--debootstrap-options "--variant=minbase"` preinstal·la un sistema mínim des del principi. Al no incloure automàticament paquets de firmware amb `--firmware-chroot false` també es guanya una mica d'espai. I finalment, `--memtest none` impedeix la instal·lació d'un comprovador de memòria.

846

Nota: Un sistema mínim es pot aconseguir també fent servir un script ganxo, com ara el `stripped.hook.chroot` de `/usr/share/doc/live-build/examples/hooks`. Es pot guanyar petites quantitats addicionals d'espai i produir una imatge de 91MB. No obstant, el script ganxo aconsegueix això eliminant documentació i altres fitxers dels paquets instal·lats al sistema. Això viola la integritat dels paquets i com és comenta a l'encapçalament del script, pot tenir conseqüències imprevistes. És per això que l'ús d'un debootstrap mínim és el mètode recomanat per a aconseguir aquest objectiu.

847

16.7 Un escriptori GNOME localitzat i amb instal·lador

848

Cas d'ús: Crear una imatge amb l'escriptori GNOME, localitzat per Suïssa i que inclogui un instal·lador.

849

Volem fer una imatge ISO híbrida per a l'arquitectura i386 fent servir el nostre escriptori preferit, en aquest cas GNOME, que conté tots els mateixos paquets que serien instal·lats per l'instal·lador estàndard de Debian per a GNOME.

850

El nostre primer problema és descobrir els noms de les tasques del llenguatge apropiades. En l'actualitat, live-build no ens pot ajudar amb això. Tot i que es podria tenir sort i trobar-ho per assaig i error, hi ha una eina, `grep-dctrl`, per extreure les descripcions de les tasques de tasksel-data. Per a preparar-ho tot, assegurar-se de tenir totes dues coses:

851

# apt-get install dctrl-tools tasksel-data

852

Ara podem buscar les tasques apropiades, primer amb:

853

$ grep-dctrl -FTest-lang de /usr/share/tasksel/descs/debian-tasks.desc -sTask
Task: german

854

Mitjançant aquesta ordre, es descobreix que la tasca s'anomena, amb suficient claredat, german. Ara, per a trobar les tasques relacionades:

855

$ grep-dctrl -FEnhances german /usr/share/tasksel/descs/debian-tasks.desc -sTask
Task: german-desktop
Task: german-kde-desktop

856

En el moment d'arrencar es generarà la variant regional de_CH.UTF-8 i es seleccionarà la disposició del teclat ch. Ara posarem les peces juntes. Recordant de Ús dels metapaquets que els metapaquets tenen el prefix `task-`, simplement especificar aquests paràmetres del llenguatge a l'arrencada, i després afegir els paquets de prioritat estàndard i tots els metapaquets descoberts a la nostra llista de paquets de la següent manera:

857

$ mkdir live-gnome-ch
$ cd live-gnome-ch
$ lb config \
-a i386 \
--bootappend-live "boot=live components locales=de_CH.UTF-8 keyboard-layouts=ch" \
--debian-installer live
$ echo '! Packages Priority standard' > config/package-lists/standard.list.chroot
$ echo task-gnome-desktop task-german task-german-desktop >> config/package-lists/desktop.list.chroot
$ echo debian-installer-launcher >> config/package-lists/installer.list.chroot

858

Tenir en compte que s'ha inclòs el paquet debian-installer-launcher per a llançar l'instal·lador des de l'escriptori en viu. El nucli `586`, que actualment és necessari perquè el llançador funcioni correctament, s'inclou per defecte.